ถ้าผมอยากจะลดไขมันใต้ผิวหนัง ผมต้องออกกำลังกายยังไงครับ ต้องกินข้าวก่อนออกกำลังกายหรือออกกำลังกายก่อนค่อยกิน แล้วถ้ากินก่อนจะทำให้ลดไขมันยากขึ้นมั้ย หรือ ถ้าออกกำลังกายก่อนค่อยกินจะทำให้มวลกล้ามเนื้อลดลงมั้ยครับ แล้วถ้าออกกำลังกายก่อนแล้วค่อยกินมันทำให้เสียมวลกล้ามเนื้อ มันจะมีวิธีแก้อย่างไรครับ
สวัสดีค่ะ การลดน้ำหนักนั้นเป็นประโยชน์อย่างชัดเจนต่อสุขภาพโดยรวม จึงควรมีน้ำหนักที่เหมาะสมกับความสูง ไม่มากหรือน้อยจนเกินไปหากต้องการลดน้ำหนัก ควรทำอย่างปลอดภัยด้วยการออกกำลังกาย และลดปริมาณอาหารลง แต่สัดส่วนของสารอาหารที่ได้รับควรจะยังต้องครบถ้วน อาจเน้นกลุ่มโปรตีนหรือผักผลไม้ให้มากขึ้นได้การออกกำลังกายเพื่อเพิ่มการเผาผลาญของร่างกายนั้นควรทำเป็นอย่างยิ่ง โดยสามารถเลือกกิจกรรมตามที่ชอบ ขอให้ทำสม่ำเสมอทุกวันเป็นสำคัญเพื่อเสริมสร้างมวลกล้ามเนื้อ จะทำก่อนหรือหลังรับประทานอาหารก็ได้ แต่ควรเว้นจากมื้ออาหารอย่างน้อยประมาณ 1-2 ชั่วโมง และควรไปตรวจสุขภาพประจำทุกปีเพื่อเช็กดูว่าไม่มีโรคเช่นความดันสูง เบาหวาน หรือไขมันสูงที่ซ่อนอยู่หรือไม่